Blitsbokke teen Fidji of All Blacks in kwarteindDie Blitsbokke is reeds deur na die kwarteindronde van Wêreldrugby se sewesreeks nadat hulle Saterdagoggend met 35-10 met Kenia klaargespeel het. Selfs ŉ neerlaag in hulle laaste wedstryd (Saterdag 11:56) teen Kanada sal niks meer doen as om die twee spanne se teenstanders in die kwarteind te bepaal nie. Die Blitsbokke sal Sondag in die baie vroeë oggendure teen die All Blacks of Fidji te staan kom. Die oorwinning teen Kenia was oortuigend en die Blitsbokke het skerper gelyk as in hulle eerste wedstryd teen Frankryk wat hulle eers teen die einde beklink het. Werner Kok het ŉ drieë-driekuns behaal, en Philip Snyman en Branco du Preez het ook gaan druk. Du Preez (3) en Cecil Afrika (2) het met doelskoppe geslaag.